ས་པས་སྔོན་ཆད་མ་གྲོལ་བའི་ལུས་ཅན་བགྲང་ལས་འདས་པ་གདོད་མའི་གཞི་ཐོག་ཏུ་གྲོལ་བར་མཛད་པའི་ཟབ་ཆོས་ཁྱད་པར་ཅན་ཀློང་ཆེན་སྙིང་གི་ཐིག་ལེ་ལས་ནང་སྒྲུབ་རིག
འཛིན་འདུས་པའི་རྩ་དབང་རྒྱལ་ཐབས་སྤྱི་བླུགས་བསྐུར་བ་ལ་སོགས་ཀྱིས་མཚམས་སྦྱར་ནས་མཎྜལ་འབུལ་དུ་གཞུག།།བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པ་ལ་མི་ཕྱེད་གུས་པའི་ཡིད་ཀྱིས་གསོལ་བ་འདེབས་པ་འདིའི
རྗེས་ཟློས།ཧོཿབདག་ནི་སྐལ་ལྡན་རིགས་ཀྱི་བུཿརྦཐུགས་རྗེ་ཆེན་པོས་རྗེས་བཟུང་བཿདམ་ཚིག་ཆེན་པོའི་དཀྱིལ་འཁོར་དུཿའཇུག་ཅིང་སྨིན་པར་མཛད་དུ་གསོལཿལན་གསུམ།ཧོཿགསང་བ་མཆོག།
གི་དཀྱིལ་འཁོར་འདིརཿའཇུག་པར་དཀའ་ལ་ཁེ་ཉེན་ཆེཿདམ་ཚིག་ཉམས་ན་བརླག་འགྱུར་བསཿདམ་སྲུང་དབང་བསྐུར་སྦྱིན་པར་བྱཿཞེས་བསྒོ་ཞིང་གནང་བ་སྦྱིན།བླ་མ་རིག་འཛིན་འདུས་པའི་དཀྱིལ་འཁོར་རྩ་
གསུམ་དམ་ཅན་སྲུང་མའི་ཚོགས་དང་བཅས་ཏེ་མངོན་སུམ་བཞིན་ཏུ་བཞུགས་པའི་སྤྱན་སྔར་བདག་གཞན་ནམ་མཁའ་དང་མཉམ་པའི་འགྲོ་བ་ཐམས་ཅད་བྱང་ཆུབ་མ་ཐོབ་ཀྱི་བར་དུ་སྐྱབས་སུ་འགྲོ་བའི་བློས་འདིའི་རྗེས
ཟློཟློས།ན་མོཿབདག་དང་མཐའ་ཡས་སོགས་ཕ་མར་གྱུར་པའི་སེམས་ཅན་ནམ་མཁའི་མཐའ་དང་མཉམ་པའི་འགྲོ་བ་མ་ལུས་པ་སངས་རྒྱས་ཀྱི་ས་ལ་འགོད་པར་འདོད་པའི་སྨོན་སེམས་དང་།དེའི་ཆེད་དུ།

བླ་མ་རིག་འཛིན་འདུས་པའི་དཀྱིལ་འཁོར་དུ་ཞུགས་ནས་རྡོ་རྗེ་རྩེ་མོའི་མྱུར་ལམ་བགྲོད་པར་བགྱིའོ་སྙམ་པ་འཇུག་སེམས་བསྐྱེད་པ་འདིའི་རྗེས་ཟློས།ཧོཿརིག་འཛིན་དཀྱིལ་འཁོར་སོགས་གསུམ།དེ་ནས་ཐུན་མོངས་མ
ཡིན་པའི་ཡན་ལག་བདུན་པས་བསགས་སྦྱང་སྤེལ་གསུམ་བགྱི་བ་ལ།སྐྱེ་བ་མེད་པའི་ངང་ལས་སྐྱེ་བའི་ཆོ་འཕྲུལ་ཆུ་ལས་ཆུ་བུར་བརྡོལ་བ་བཞིན་ཏུ་ཤེས་རབ་རང་བྱུང་གི་སྒྲོན་མ་འོད་གསལ་བསམ་བརྗོད་ལས་འདས་པའི་ཡེ་ཤེས
དབྱིངས་གདོད་ནས་རྣམ་དག་རང་བྱུང་སྐུ་གསུམ་ལྷའི་དཀྱིལ་འཁོར་དུ་བཞུགས་པ་ལས།རྒྱང་ཞགས་ཆུའི་སྒྲོན་མས་མཚམས་སྦྱར་ཏེ་རྟེན་ཐིག་ལེ་སྟོང་པའི་སྒྲོན་མས་མཚན་པའི་དག་པ་དབྱིངས་ཀྱི་སྒྲོན་མའི་ཀློང་དུ།
བརྟེན་པ་རིག་གདངས་སྤྲུལ་པའི་ལྷ་རྡོ་རྗེ་ལུ་གུ་བརྒྱད་དབང་པོའི་མངོན་སུམ་དུ་མཐོང་བས་ལྷ་དང་ལྟ་བ་མཇལ་བའི་ཕྱག་འཚལ་ཞིང་།དེ་ལས་འཇའ་ཚོན་ཟེར་ཐིག་གི་ཉམས་སྣང་གོང་དུ་འཕེལ་བའི་མཆོད་སྤྲིན་རྒྱ་མཚོ
འབུལ་བ་དང་།སྣང་བ་ཐམས་ཅད་སྐུ་དང་ཡེ་ཤེས་སུ་རང་ཤར་བའི་རིག་པ་ཚད་ཕེ་བ་ཆེན་པོའི་ངང་དུ་འཁོར་གསུམ་གཟུང་འཛིན་གྱི་སྡིག་ལྟུང་བཤགས་ཤིང་།ཆོས་ཅན་གྱི་སྣང་བ་ཆོས་ཉིད་ཀྱི་ཀློང་དུ་ཟད་པའི་དག་པ་གཉིས
ལྡན་གྱི་འབྲས་བུ་ཟག་མེད་ཡེ་ཤེས་ཀྱི་ཚོགས་ཆེན་ཡོངས་སུ་རྫོགས་པ་ལ་རྗེས་སུ་ཡི་རང་བ་དང་།ཕྱིར་གསལ་འཕོ་ཆེན་ཡེ་ཤེས་ཀྱི་སྐུས་གསུང་རྡོ་རྗེའི་རྒྱུན་གྱིས་རྟག་པའི་ཀློང་དུ་རྫོགས་པ་ཆེན་པོའི་ཆོས་འཁོར་རྒྱུན་ཆད་མེད

པར་བསྐོར་ཞིང་འཇའ་ལུས་རྡོ་རྗེའི་སྣང་བརྙན་ཆེན་པོ་སྲིད་པ་ཇི་སྲིད་དུ་བཞུགས་གསོལ་འདེབས་པ་དང་།དེ་ལྟ་བུའི་ཟག་མེད་ཡེ་ཤེས་ཀྱི་དགེ་ཚོགས་སྒྲིབ་གཉིས་རྩད་ནས་དག་པ་གཞོན་ནུ་བུམ་པ།
སྐུའི་ཀློང་དུ།ཆོས་ཀྱི་དབྱིངས་ལ་མི་བསྔོ་བར་ཤེས་པའི་ཚུལ་གྱིས་ཡོངས་སུ་བསྔོ་བ་སྟེ་ཁྱད་པར་ཅན་གྱི་ལྟ་སྒོམ་གྱི་གནད་དྲན་པས་འདིའི་རྗེས་ཟློས།ཧོཿཆུ་ལས་ཆུ་བུར་སོགས་ལན་གསུམ།དབང་གི་གཞི་རྟེན་བསྒྲུབ་
པཔའི་ཕྱིར་ཡེ་ཤེས་པ་དབབ་པ་ལ་སྒོ་གསུམ་གྱི་གནད་གཙུན་ཏེ་དམིགས་པ་འདི་བཞིན་ཏུ་མཛོད།ཆོས་ཐམས་ཅད་རང་བཞིན་གྱིས་སྤྲོས་བྲལ་འོད་གསལ་སྟོང་པ་ཉིད་ཀྱི་རང་མདངས་ལྷུན་གྲུབ་དག་པ་རབ་འབྱམས་ཀྱི་དཀྱིལ་
འཁོར་ཆེན་པོའི་དབུས་སུ་པདྨ་ཉི་ཟླ་བརྩེགས་པའི་གདན་གྱི་སྟེང་དུ།ཁྱེད་རང་རྣམས་སྐད་ཅིག་གིས་རིགས་འདུས་རྗེ་བཙུན་མ་ཧཱ་གུ་རུ་སྣང་སྲིད་ཟིལ་གནོན་གྱི་ཆ་བྱད་དཀར་ལ་དམར་བའི་མདངས་ཅན་ཕྱག་གཡས་སྡིགས་མཛུབ་དང་།
བཅས་པས་གསེར་གྱི་རྡོ་རྗེ་རྩེ་ལྔ་ནམ་མཁར་ཕྱར་བ།གཡོན་མཉམ་གཞག་གི་ཕྱག་རྒྱས་བྷ་ནྡ་དང་ཚེ་བུམ་བཅུད་ལྡན་བསྣམས་པ།དབུ་ལ་པདྨའི་སྙན་ཞུ་དང་སྐུ་ལ་ཕོད་ཀ་ཆོས་གོས་བེར་ཕྱམ་བརྩེགས་མར་གསོལ་བ།
མཆན་ཁུང་གཡོན་ཏུ་རང་འོད་ཡེ་ཤེས་མཁའ་འགྲོས་འཁྱུད་ཅིང་ཞབས་རྒྱལ་པོ་རོལ་པའི་སྟབས་ཀྱིས་འཇའ་འོད་ཟེར་ཐིག་གི་ཀློང་ན་འགྱིང་ཞིང་བཞུགས་པའི་སྤྱི་བོར་ཨོཾ་དཀར་པོ།མགྲིན་པར་ཨཱཿདམར་པོ།ཐུགས

ཀ་ར་ཧཱུཾ་སྔོན་པོས་མཚན་པར་གསལ་ཐོབ།བླ་མ་དཀྱིལ་འཁོར་པའི་ཐུགས་ཀ་དང་ཁྱེད་རང་རྣམས་ཀྱི་གནས་གསུམ་ཡིག་འབྲུ་གསུམ་ལས་འོད་ཟེར་མུ་མེད་པ་འཕྲོས།ཕྱོགས་བཅུའི་སངས་རྒྱས་ཀྱི་ཞིང་དང་།
ཁྱད་པརར་བླ་མ་སྐུ་གསུམ་གྱི་ཞིང་ཁམས་ན་བཞུགས་པའི་རྩ་གསུམ་རྒྱལ་བ་སྲས་དང་བཅས་པའི་ཐུགས་རྒྱུད་བསྐུལ།ཐམས་ཅད་ཀྱང་གུ་རུ་པདྨ་ཐོད་ཕྲེང་རྩལ་གྱི་རྣམ་པ་ནམ་མཁའ་གང་བར་བྱོན་ཏེ་ཁྱེད་རང་རྣམས་ལ
ཐིམ་པས་བྱིན་གྱིས་བརླབྲ་པའི་མོས་པ་བརྟན་པོ་མཛོད་ཅིག།༣།སྦྱར་བའི་སྤོས་བསྲེག།ཌཱ་དྲིལ་དབྱངས་ཀྱིས་བསྐུལ་ལ་ལས་བྱང་ལྟར།སྔོན་བསྐལ་མད་ཡོད་ཕྲེང་རྩལ་གྱི་ཛ་པྲ་མཐར།ཧཱུཾ་ཧཱུཾ་ཧཱུཾ་ཨཱ་རལླི་ཕེཾ་པོ་བཏགས་པ་བརྗོད།ཡེ་
ཤེས་པའི་བྱིན་རླབས་ཀྱི་རྒྱུན་སྒོ་གསུམ་ལ་བརྟན་པར་གྱུར་ཅིག།ཏིཥྛ་བཛྲ་ཧཱུཾ་དང་རྡོ་རྗེའི་རྒྱས་གདབ།ངེས་དབང་གི་སྣོད་རུང་དུ་སྒྲུབ་པ་སྦྱོར་བའི་ཆོས་རྣམས་སོང་ནས།དངོས་གཞི་དབང་བསྐུར་བ་ལ་བུམ་གསང་ཤེར་ཡེ
ཚིག་དབང་ཡོངས་རྫོགས་བཀའ་གཏད་པ་དང་ལྔར་ཡོད་པ་ལས།དང་པོ་བུམ་དབང་གི་སླད་དུ།སློབ་དཔོན་གྱི་ཐུགས་ཀ་ནས་འོད་ཟེར་འཕྲོས།རིག་འཛིན་རྒྱལ་བའི་དཀྱིལ་འཁོར་ནམ་མཁའི་དབྱིངས་གང་བ་སྤྱན་དྲངས་པ་རྣམས།
ཀྱིཀྱིས་བཀྲ་ཤིས་པའི་རྣམ་པ་དུ་མ་དང་ལྡན་པས་རིན་པོ་ཆེའི་བུམ་པ་རྡོ་རྗེ་བདུད་རྩིའི་ཆུ་རྒྱུན་གྱིས་གང་ནས་གཏོར་བླུགས་ཀྱི་ཆོ་ག་སྩལ་བར་མོས་ཤིག།རྣམ་བུམ་ཐོགས་ལ།ཧཱུཾཿབཀྲ་ཤིས་བུམ་པ་ལྷའི་གཞལ་ཡསཿ

ལྷ་དང་གཉིས་མེད་བདུད་རྩིའི་ཆུསཿསྐལ་ལྡན་བུ་ལ་དབང་བསྐུར་བསཿསྣང་ཞེན་ལྷ་སྐུའི་ཕྱག་རྒྱར་རྫོགསཿརྣམ་སྨིན་རིག་འཛིན་ཉེར་ཐོབ་ཅིང་ཿཀུན་ཏུ་འོད་ཀྱིས་ནོན་ཤོགཿ
རྩ་སྔགས་དང་།ཀཱ་ཡ་ཨ་བྷི་ཥིཉྩ་ཨོཾ།སྤྱི་བོར་བཞག་ལ་བུམ་ཆུ་སྦྱིན།དེ་ལྟར་བུམ་པའི་དབང་བསྐུར་བས་ལུས་དང་རྩའི་སྒྲིབ་པ་དག།བསྐྱེད་རིམ་བསྒོམ་པ་ལ་དབང་།ཕུང་ཁམས་སྐྱེ་མཆེད་ཚོགས་བརྒྱད་དབང་ཡུལ་
དང་བཅས་པ་སྭ་དང་ཡེ་ཤེས་སུ་འགྱུར་པའི་ས་བོན་ཐེབས།སྤྲུལ་པའི་སྐུ་འགྲུབ་པའི་སྐལ་བ་རྒྱུད་ལ་བཞག་པའོ།།གཉིས་པ་ལ་གསང་དབང་གི་སླད་དུ།སློབ་དཔོན་རིགས་འདུས་ཐོད་ཕྲེང་རྩལ་རང་འོད་ཡེ་ཤེས
ཀྱི་མཁའ་འགྲོ་དང་སྙོམས་པར་ཞུགས་པའི་དཀར་དམར་བྱང་ཆུབ་ཀྱི་སེམས་སངས་རྒྱས་ཐམས་ཅད་འདུས་པའི་བཅུད་བྷནྡྷའི་བདུད་རྩི་དང་རོ་གཅིག་ཏུ་བྱས་པ་མགྲིན་པར་མྱང་བར་མོས་ཤིག།གསང་རྫས་བྱིན་ལ།།
ཧཱུཾཿཡབ་ཡུམ་སྦྱོར་བའི་བྱང་ཆུབ་སེམསཿདཀར་དམར་བནྣའི་ནང་དུ་བསྐྱིལཿསྐལ་ལྡན་བུ་ལ་དབང་བསྐུར་བས་ཿརྩ་ཁམས་ཡི་གེའི་རྣམ་པར་སྨིནཿཚེ་ལ་དབང་བའི་རིག་འཛིན་ཐོབཥྚ་པདྨ
ཅན་གྱི་ས་ནོན་ཤོགཿརྩ་སྔགས་མཐར།ཝཱཀ་ཨ་བྷི་ཥིཉྩ་ཨཱཿརྗེས་འབྲེལ་དུ་བཟླས་ལུང་སྦྱིན་པ་ལ་དམིགས་པ་འདི་ལྟར་མཛོད།སློབ་དཔོན་གྱི་ཐུགས་ཀ་ནས་རྩ་བའི་སྔགས་ཕྲེང་ལུ་གུ་བརྒྱུད་དུ་བྱུང་།

སློབ་མའི་མགྲིན་པ་ནས་ཞུགས་སྙིང་ཁར་འཁོར་བས་འགྱུ་བའི་རླུང་ཁམས་མཐའ་དག་གྲགས་སྟོང་སྔགས་ཀྱི་འཁོར་ལོར་རྫོགས་པར་མོས་ལ་འདིའི་རྗེས་ཟློས།བསྙེན་སྔགས་དང་སྒྲུབ་སྔགས་ལན་གསུམ་རེ་རྗེས་ཟློས
བྱར་གཞུག།དེ་ལྟར་གསང་བའི་དབང་བསྐུར་བས་ངག་དང་རླུང་གི་སྒྲིབ་པ་དག།བླ་མེད་ཀྱི་དམ་རྫས་ཁྱད་པར་ཅན་སྤྱོད་ཅིང་བཟླས་བརྗོད་གཏུམ་མོའི་རྣལ་འབྱོར་ལ་དབང་།རླུང་བཅུ་ལས་སུ་རུང་བའི་ཡོན་ཏན་ཐོབ།ལོངས
སྤྱོད་རྫོགས་པའི་སྐུ་འགྲུབ་པའི་སྐལ་པ་ཅན་ཏུ་བྱས་པ་ཡིན་ནོ།།གསུམ་པ་ཤེས་རབ་ཡེ་ཤེས་ཀྱི་དབང་གི་སླད་དུ།གཟུགས་དང་ལང་ཚོའི་མཛེས་པ་ཕུལ་དུ་ཕྱིན་ཅིང་རིགས་དང་སྐལ་པ་མཆོག་དང་ལྡན་པའི་ཤེས་རབ་མ་ལ་ཏུ།
བྱིན་པར་མོས་ཤིག།རིག་ཙཀ་གཏད་ལ།ཧཱུཾཿཆོས་རྣམས་ཀུན་གྱི་འབྱུང་གནས་ཏེཿབདེ་བ་ཆེན་པོ་གསང་བའི་ཡུ་མཿརིགས་ཀྱི་བུ་ལ་བྱིན་པ་ཡིསཿདགའ་བཞིའི་ཡེ་ཤེས་མངོན་ཏུ་གྱུརཿཕྱག་རྒྱ
ཆེན་པོའི་རིག་འཛིན་ཐོབཿའཁོར་ལོ་ཚོགས་ཆེན་ས་ནོན་ཤོགཿསྔགས་མཐར།ཙིཏྟ་ཨ་བྷི་ཥེཉྩ་ཧཱུཾཿདེ་ལྟར་བྱིན་པའི་རིག་མ་དེས་ཀྱང་།པདྨ་བྷཉྫ་མོཀྵ་ཧོཿཞེས་ཐར་པ་བརྟེན་པར་བསྐུལ་ཏེ་པར་དུ་བྱོན་པ་དང
འདུ་ཤེས་གསུམ་ལྡན་གྱིས་རྗེས་སུ་ཆགས་པའི་རོལ་མོས་དགའ་བ་བཞིའི་ཡེ་ཤེས་ཉམས་སུ་མྱོང་བར་མོས་ཤིག།དེ་ལྟར་དབང་གསུམ་པ་བསྐུར་པས་ཡིད་དང་ཐིག་ལེའི་སྒྲིབ་པ་དག།རང་བཞིན་བརྒྱད་ཅུའི་རྟོག

ཚོགས་འགག།གཞན་ལུས་ཕོ་ཉའི་ལམ་གྱིས་འགྱུར་མེད་བདེ་བ་ཆེན་པོའི་ཡེ་ཤེས་མངོན་དུ་བྱེད་པ་ལ་དབང་།ཆོས་སྐུའི་གོ་འཕང་ཐོབ་པའི་སྐལ་པ་ཅན་ཏུ་བྱས་པ་ཡིན་ནོ།།བཞི་པ་བརྡ།
ཚིག་གི་དབང་ལ།གཞི་ཀ་དག་གི་ལྟ་བ་མཚོན་པའི་མེ་ལོང་དྭངས་གསལ།ལམ་ལྷུན་གྲུབ་ཀྱི་སྒོམ་པ་མཚོན་པའི་འཇའ་ཤེལ་ལ་བརྟེན་ནས་དཔེ་དོན་འབྲེལ་བའི་འོད་གསལ་གྱི་རང་ངོར་མཉམ་པར་ཞོག་ཅིག།ཤེལ་རྡོ་མེ་ལོང
བསྟན་ལ།ཧོཿཀ་དག་མེ་ལོང་གཙང་མའི་ངོགསཿལྷུན་གྲུབ་དྲངས་ཤེལ་དྲི་མེད་གསལཿབརྡ་རྟགས་རྫོགས་པའི་དབང་བསྐུར་བསཿདྲི་མེད་རིག་པའི་གནས་ལུགས་རྟོགསཿལྷུན་གྲུབ་རིག་འཛིན་ཉེར
ཐོབ་ནསཿབདེ་བ་ཆེན་པོའི་ས་ནོན་ཤོ་གཿསྔགས་མཐར།དྷརྨ་དྷཱ་ཏུ་ཨ་བྷི་ཥིཉྩ་ཨཱཿཁྱེད་རང་རྣམས་ལུས་གནད་བསྲོདཱ་ལ་ཀ་དག་སྤོས་མཐའ་བྲལ་བའི་ངང་དུ་མཉམ་པར་འཇོག་འཚལ།ཅེས་རེ་ཞིག་བཞག།
དེའི་ངང་ལ།ཕཊ་དྲག་པོ་ཞིག་བརྗོད།སེམས་གང་ཡིན་ཞེས་རྟབ་རྟབ་ཏུ་དྲིས་པས།སྣང་བ་ཧད་དེ་ཕྱེད་དེ་ཅི་ཟེར་ཆ་མེད་པ་བྱང་ཚོར་གྱི་སྤྲོས་པ་འགགས་པ་དེ་ཉིད་རང་གནས་ཀྱི་ཡེ་ཤེས་སུ་ངོ་ཤེས་པར་གྱིས་ཤིག།དེའང་ལྟ་བ
ལུང་རིག་དང་འབྲེལ་པ་ཞེས་བྱ་བ་ཡིན་པས།སྨྲ་བསམ་བརྗོད་མེད་ཤེས་རབ་ཕ་རོལ་ཕྱིནཿམ་སྐྱེས་མི་འགགས་ནམ་མཁའི་ངོ་བོ་ཉིདཿསོ་སོ་རང་རིག་ཡེ་ཤེས་སྤྱོད་ཡུལ་བཿདུས་གསུམ་རྒྱལ་བའི་ཡུམ་གྱུར།

རྫོགས་པ་ཆེཿཞེས་གསུངས་པའི་དོན་ལགས་སོ།།དེ་ནས་སློབ་དཔོན་རྟོགས་དགོངས་ཅན་ཡིན་ན་ཐུགས་ཀར་ཨཱཿཞིག་གསལ་བ་ལ་སློབ་མའི་རིག་པ་གཏང་དུ་གཞུག་ལ་དཔོན་སློབ་གཉིས་ཀ་མཉམ་པར་བཞག།སྒོམ་པ་ཉམས་མྱོང་དང་འབྲེལ་བའི་གཤིས་
ནས་ཨཱཿཉི་ཤུ་རྩ་གཅིག་བརྩེགས་མར་བརྗོད་དོ།།དེ་ལྟར་དབང་བཞི་པ་བསྐུར་བས་ཀུན་གཞི་ལས་དང་ཤེས་བྱའི་སྒྲིབ་པ་དག།རྫོགས་པ་ཆེན་པོ་བསམ་གྱིས་མི་ཁྱབ་པའི་ཡེ་ཤེས་བསྒོམ་པ་ལ་དབང་།ངོ་བོ་ཉིད་སྐུ་ཐོབ་པའི།
སྐལ་བ་རྒྱུད་ལ་བཞག་པའོ།།ལྔ་པ་བཀའ་ལུང་ཡོངས་རྫོགས་གཏད་པ་ཡིན་པས།རྩ་བརྒྱུད་ཀྱི་བླ་མ་རྣམས་ལ་མོས་གུས་གདུང་ཤུགས་དྲག་ཏུ་བསྐྱེད་པས་དེ་དག་གི་དགོངས་བརྒྱད་བྱིན་རླབས་མཐའ་དག་ཁྱེད་རང་གི་རྒྱུད་ལ།།
འཕོས།རྫོགས་པ་ཆེན་པོ་ཀློང་ཆེན་སྙིང་གི་ཐིག་ལེའི་ཚིག་དང་དོན་གྱི་གསང་བ་མཐའ་དག་ལ་དབང་ཆེན་ཐོབ་པར་མོས་ཤིག།གླེགས་བམ་མགོར་བཞག་ལ།ཧོཿཆོས་སྐུ་ཀུན་ཏུ་བཟང་པོཿལོངས་སྐུ་རྒྱལ་བ
རིགས་ལྔཿསྤྲུལ་སྐུ་དགའ་ར་བ་རྡོ་རྗེཿསློབ་དཔོན་འཇམ་དཔལ་བཤེས་གཉེནཿ་རིག་འཛིན་ཤྲཱི་སིཾ་ཧཾཿ༥པཎ་ཆེན་པི་མ་མི་ཏྲཿཨོཾ་རྒྱན་པདྨ་ཐོད་ཕྲེང་བྱམཁའ་འགྲོ་ཡེ་ཤེས་མཚོ་རྒྱལཿམངའ་བདག།
ཁྲི་སྲོང་ལྡེའུ་བཙནཿརྒྱལ་སྲས་དྲི་མེད་འོད་ཟེརཿཀློང་ཆེན་ནམ་མཁའི་རྣལ་འབྱོར་ལ་སོགས་རང་བཞིན་རྫོགས་པ་ཆེན་པོའི་རྩ་བ་དང་བརྒྱུད་པར་བཅས་པའི་དཔལ་མགོན་རིག་འཛིན་བླ་མཿཡཾ་དམ་མཁའ་འགྲོ།

རྒྱ་མཚོཿཆོས་སྲུང་དམ་ཅན་རྒྱ་མཚོའི་ཚོགས་དང་བཅས་པ་རྣམས་ཀྱིསཿདེང་འདིར་རྡོ་རྗེའི་སློབ་མ་རྣམས་ལ་དབང་བསྐུར་དུ་གསོལཿབྱིན་གྱིས་བརླབ་ཏུ་གསོལཿརྟོགས་པ་སྦར་དུ་གསོལཿབརྟུལ།
ཞུགས་བསྐྱེད་དུ་གསོལཿབྱ་བྲལ་བློ་འདས་རྫོགས་པ་ཆེན་པོའི་ཀློང་དུ་དགོངས་པའི་བཙན་ས་ཟིན་ཏེ་ཚེ་གཅིག་ལུས་གཅིག་ལ་འཇའ་ལུས་འཕོ་བ་ཆེན་པོའི་སྐུ་མཆོག་བརྙེས་ནས་དཔལ་ཀུན་ཏུ་བཟང་པོའི་གོ་འཕང
ལ་འགོད་པར་མཛད་དུ་གསོལཿཅེས་ལན་གསུམ་བརྗོད་ཅིང་རིག་པ་གཏད་མེད་ངང་དུ་བཞག་ལ་དོན་བརྒྱུད་འཕོ།ཤིས་པ་བརྗོད།དེ་དག་རྣམས་ཀྱིས་རིག་འཛིན་ཆེན་པོ་འཇིགས་མེད་གླིང་པའི་དགོངས་གཏེར་ཀློང་ཆེན་ཐིག་ལེའི་ནང་
སྒྲུབ་རིག་འཛིན་འདུས་པའི་རྩ་དབང་རྒྱལ་ཐབས་སྤྱི་བླུགས་ལེགས་པར་གྲུབ་པ་ལགས་པས་རྩ་བ་དང་ཡན་ལག་གི་དམ་ཚིག་མཐའ་དག་ཅི་ནུས་ཀྱི་འབད་པས་བསྲུང་སྙམ་པས་འདིའི་རྗེས་ཟློས།རྩ་བ་སྐུ་གསུང་།
ཐུགས་མཆོག་དང་ཿཡན་ལག་དམ་ཚིག་ཉི་ཤུ་ལྔཿམེད་དང་གཅིག་ཀྱུ་ཕྱལ་པ་སོགསཿཆོ་ག་བཞིན་དུ་བསྲུང་བར་བགྱིཿལན་གསུམ།གཏང་རག་མཎྜལ་འབུལ།སླར་ཡང་ལུས་ལོངས་སྤྱོད་ཐམས་ཅད་ལྟོས་པ
སོ་སོ་མ་སཏྲེ་ཤྭ་་སུ་རཱཏྲ་པྲ་དྲག་གྲཱི་མྲ་པྲ་དཱི།ང྄་ཡྲ་པྲཏྲ་གྭཝོ་ཥྲ་ཥྚཕྲུརཱ།།སླེ་པྲ་ཤྨ་ཏྲའུ་པྤ་ཡུཊྚ་ཛུདྡཏྲ་ཤྭ་རཱ།།

ལན་གསུམ་དང་དགེ་བསྔོ་བྱས་ལ་སློབ་མ་རྣམས་ཀྱིས།གསུམ་པ་ནི།སློབ་དཔོན་གྱིས་རིག་འཛིན་འདུས་པའི་ལས་བྱང་ལྟར་ཚོགས་མཆོད་ནས་ཤིས་བརྗོད་ཀྱི་བར་ཕྲིན་ལས་སྤྱིའི་འགྲོས་དང་མཐུན་པར་མཐར་དཔུང་།གྲུབ་ན་བཀའ་སྲུང་མ་མགོན་སོགས་དང་སྐོང་དང་།
བཤགས་རྡོ་རྗེའི་ཐོལ་གླུ་སོགས་ཀྱང་སྐབས་དང་མཐུན་པར་སྦྱར་རོ།།དབང་གི་སྤྱི་དོན་སྙིང་པོ་རབ་གསལ་དང་སྦྱར་བའི་ཕྱག་ལེན་རྒྱས་པ་ལྷ་དབང་དང་སྦྱར་བ་ནི་གྲུབ་པའི་དབང་ཕྱུག་ཀུན་བཟང་གཞན་ཕན་གྱི་གསུང་ལས་རྟོགས་པར་བྱའོ།།གྲུབ་པ་རྒྱ་མཚོའི་གཅེས་པའི
བྱིག།འདིར་བརྟེན་གྲུབ་པའི་བཤུལ་ལམ་སྒྲོགས།།སྤུན་གྱིས་གྲུབ་པའི་རིག་འཛིན་སྲུར།།མངོན་བྱར་ཚེ་འདིར་གྲུབ་པར་ཤོག།ཅེས་པལང་ཁྱེར་བ་དེའི་སྙིང་པོར་བཟུང་ནས་རྩ་གཞུང་གི་དགོངས་པ་ཇི་ལྟ་བར་རྫོང་ས་བཀྲ་ཤིས་ལྷ་རྩེའི་ཆོས་གྲྭར་འཆི་མེད
བསྟན་གཉིས་གཡུང་དྲུང་གླིང་པས་བགྱིས་པ་དགེ་ལེགས་འཕ